CELEX: 31984D0151
Language: el
Date: 1984-03-05 00:00:00
Title: 84/151/ΕΟΚ: Απόφαση της Επιτροπής της 5ης Μαρτίου 1984 περί εφαρμογής της μεταρρύθμισης των γεωργικών διαρθρώσεων στην Ελλάδα, σύμφωνα με την οδηγία 72/159/ΕΟΚ και τους τίτλους ΙΙΙ και IV της οδηγίας 75/268/ΕΟΚ του Συμβουλίου (Το κείμενο στην ελληνική γλώσσα είναι το μόνο αυθεντικό)

Avis juridique important

|

31984D0151

84/151/ΕΟΚ: Απόφαση της Επιτροπής της 5ης Μαρτίου 1984 περί εφαρμογής της μεταρρύθμισης των γεωργικών διαρθρώσεων στην Ελλάδα, σύμφωνα με την οδηγία 72/159/ΕΟΚ και τους τίτλους ΙΙΙ και IV της οδηγίας 75/268/ΕΟΚ του Συμβουλίου (Το κείμενο στην ελληνική γλώσσα είναι το μόνο αυθεντικό)  

Επίσημη Εφημερίδα αριθ. L 073 της 16/03/1984 σ. 0084 - 0084

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 5ης Μαρτίου 1984  περί εφαρμογής της μεταρρύθμισης των γεωργικών διαρθρώσεων στην Ελλάδα, σύμφωνα με την οδηγία 72/159/ΕΟΚ και τους τίτλους ΙΙΙ και IV της οδηγίας 75/268/ΕΟΚ του Συμβουλίου  (Το κείμενο στην ελληνική γλώσσα είναι το μόνο αυθεντικό)  (84/151/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (1), όπως τροποποιήθηκε τελευταία από την οδηγία 82/436/ΕΟΚ (2), και ιδίως το άρθρο 18 παράγραφος 3,  την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές (3), όπως τροποποιήθηκε τελευταία από την οδηγία 82/786/ΕΟΚ (4), και ιδίως το άρθρο 13,  Εκτιμώντας:  ότι η ελληνική κυβέρνηση ανακοίνωσε τις ακόλουθες ρυθμίσεις:  - προεδρικό διάταγμα αριθ. 890/1981 περί εκσυγχρονισμού των γεωργικών εκμεταλλεύσεων,  - υπουργικό διάταγμα της 8ης Ιουνίου 1983 για την τροποποίηση του διατάγματος αριθ. 890/1981,  - απόφαση αριθ. 124 της επιτροπής τιμών και εισοδημάτων της 3ης Ιουνίου 1983 περί εγκρίσεως προγράμματος οικονομικών ενισχύσεων εκσυγχρονισμού των γεωργικών εκμεταλλεύσεων με εγκεκριμένο σχέδιο ανάπτυξης, με τις τροποποιήσεις της 22ας Ιουλίου 1983 και της 23ης Δεκεμβρίου 1983,  - απόφαση αριθ. 129 της επιτροπής τιμών και εισοδημάτων της 30ής Ιουνίου 1983 περί εγκρίσεως προγράμματος οικονομικών ενισχύσεων εκσυγχρονισμού των γεωργικών εκμεταλλεύσεων με εγκεκριμένο σχέδιο ανάπτυξης, με τις τροποποιήσεις της 22ας Ιουλίου 1983 και της 23ης Δεκεμβρίου 1983,  - υπουργικό διάταγμα της 22ας Ιουλίου 1983 για τον καθορισμό του συγκρίσιμου εισοδήματος για το οικονομικό έτος 1983·  ότι, σύμφωνα με το άρθρο 18 παράγραφος 3 της οδηγίας 72/159/ΕΟΚ και με το άρθρο 13 της οδηγίας 75/268/ΕΟΚ, η Επιτροπή πρέπει να αποφασίσει αν, σε συνάρτηση με το αν συμφωνούν οι διατάξεις που ανακοινώθηκαν με τις ανωτέρω οδηγίες και λαμβάνοντας υπόψη τους στόχους τους και τον απαραίτητο σύνδεσμο μεταξύ των διαφόρων μέτρων, πληρούνται οι όροι για τη χρηματοδοτική συμμετοχή της Κοινότητας στις κοινές ενέργειες που αναφέρονται στο άρθρο 15 της οδηγίας 72/159/ΕΟΚ και στο άρθρο 13 της οδηγίας 75/268/ΕΟΚ·  ότι οι διατάξεις που αναφέρθηκαν προηγουμένως ανταποκρίνονται στις προϋποθέσεις και στους στόχους της οδηγίας 72/159/ΕΟΚ και στους τίτλους ΙΙΙ και IV της οδηγίας 75/268/ΕΟΚ· ότι ορισμένες διατάξεις που προσαρμόστηκαν αποκλειστικά με τις τροποποιήσεις της 23ης Δεκεμβρίου 1983 δεν μπορούν να δικαιολογήσουν μια αρνητική αξιολόγηση·  ότι ζητήθηκε η γνώμη του FEOGA για τα χρηματοδοτικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι κανονιστικές και διοικητικές διατάξεις που αναφέρονται στα σημεία του αιτιολογικού και αφορούν την εφαρμογή των οδηγιών 72/159/ΕΟΚ και 75/268/ΕΟΚ στην Ελλάδα, πληρούν, από τις 22 Ιουλίου 1983, τους όρους χρηματοδοτικής συμμετοχής της Κοινότητας στο πλαίσιο της κοινής δράσης που αναφέρεται στο άρθρο 15 της οδηγίας 72/159/ΕΟΚ και στο άρθρο 13 της οδηγίας 72/268/ΕΟΚ.  Άρθρο 2  Η παρούσα απόφαση απευθύνεται στην Ελληνική Δημοκρατία.  Βρυξέλλες, 5 Μαρτίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 96 της 23. 4. 1972, σ. 1.  (2) ΕΕ αριθ. L 193 της 3. 7. 1982, σ. 37.  (3) ΕΕ αριθ. L 128 της 19. 5. 1975, σ. 1.  (4) ΕΕ αριθ. L 327 της 24. 11. 1982, σ. 19.